(เสียงปรบมือ)
สวัสดีค่ะ ฉันชื่ออีลานนา วายส์ ฉันมาจากโรงเรียนเอ็มเมอรี่/วีเนอร์
ฉันคิดว่าตัวเองเป็นคนที่ค่อนข้างรอบรู้
ฉันเป็นนักเรียนที่โอเค
ฉันเป็นคนขยัน ฉันพูดกับตัวเองแบบนั้นนะ
ฉันเล่นบาสเกตบอล
ฉันคิดว่าตัวเองเป็นคนมีความสร้างสรรค์
ก็เหมือนทุก ๆ คน พวกเราต่างก็มีข้อเด่นและข้อด้อย
บางคนก็ดูออกได้ง่ายกว่าคนอื่น
ยกตัวอย่างเช่น เมื่อคุณเห็นใครบางคนนั่งรถเข็น
สิ่งแรกที่คุณเห็นก็คือ ความอ่อนแอของเขา
แต่ถ้าหากคุณเห็นใครบางคน ที่ไม่ได้อยู่บนรถเข็น
ลองใช้ตัวฉันเองเป็นตัวอย่าง
คุณอาจไม่เห็นคนที่สมาธิหลุด คิดฟุ้งซ่านง่าย ๆ
สำหรับบางคน พวกเขาอาจมีเอกลักษณ์ ที่คนอื่นมองว่าเป็นจุดด้อยของเขา
ยกตัวอย่างเช่น ไม่สามารถเรียน ในสภาพแวดล้อมการเรียนรู้แบบปกติ
ระบบโรงเรียนนั้นทำงานอย่างหนัก เพื่อมอบการศึกษาที่ดี
ให้แก่เด็ก ๆ ได้เรียนรู้ และก้าวออกไปทำสิ่งที่พิเศษ
อย่างไรก็ดี มันมีข้อบกพร่องอยู่หนึ่งอย่าง
มันรองรับผู้เรียนเพียงประเภทเดียวเท่านั้น
ห้องเรียนถูกสร้างให้รองรับจุดเด่น และจุดด้อยของผู้เรียนเฉพาะกลุ่ม
การทำแบบนี้ มันช่วยนักเรียนหลายคน แต่ไม่ได้ช่วยทั้งหมด
แล้วทำไมเด็กคนอื่น ๆ ถึงไม่สามารถได้ผลประโยชน์แบบเดียวกัน
จนถึงตอนนี้ ทางออกเดียวที่ฉันเห็น มีเพียงอย่างเดียว
อย่างเดียวที่ดูเหมือนจะช่วยได้
แต่เอาจริง ๆ แล้วก็ไม่ได้ช่วยอะไรเลย
วิธีการแก้ปัญหาของโรงเรียน คือการรวมเด็กที่มีวิธีเรียนไม่เหมือนคนอื่น
เข้าไว้เป็นกลุ่มเดียวกัน
การทำแบบนี้ก็เท่ากับว่า
พวกเขามีบางอย่างที่เหมือนกัน มากกว่าที่มีกับนักเรียนคนอื่น ๆ
แต่ถ้ามีอีกวิธีนึงล่ะ ที่จะให้เด็ก ๆ ได้เรียนรู้ตามความเหมาะสมของตนเอง
ไอเดียที่ฉันคิดขึ้นมาก็คือ
การอนุญาตให้นักเรียนตัดสินใจเอง ว่าพวกเขาอยากจะได้รับข้อมูลอย่างไร
ใช่แล้ว ให้เด็กเลือกเอง
ผลวิจัยแสดงให้เห็นว่าเด็ก ๆ เรียนรู้ได้ดีขึ้นมากในมหาวิทยาลัย
พวกเขาเรียนรู้ได้ดีกว่า
เพราะพวกเขาเป็นคนเลือกวิชาด้วยตัวเอง
มันสมเหตุสมผลใช่ไหมคะ
ไม่มีใครรู้จักคุณดีกว่าตัวคุณเองหรอก
ฉันไม่ได้บอกว่า เราจะได้เลือกวิชาเรียนและสิ่งที่เราเรียนรู้
ฉันเพียงแต่บอกว่า เราได้เลือกว่าเราจะได้รับข้อมูลอย่างไร
ยกตัวอย่างเช่น ถ้าเด็กเป็นโรคสมาธิสั้น (โรค ADHD)
แทนที่จะเอาเขาไปไว้ในห้องเรียนพิเศษ
ทำไมไม่ให้เด็กเลือกเอง ว่าวิธีไหนทำให้เขาเรียนรู้ได้ดีขึ้น
และครูค่อยเข้าไปช่วยเหลือต่อจากนั้น
ตอนนี้ ประเทศอังกฤษได้นำแนวคิดนี้ไปใช้
พวกเขาเรียกมันว่า PLE
การจัดสภาพแวดล้อมการเรียนส่วนบุคคล (Personalised Learning Environments)
พีแอลอี คือรูปแบบสภาพแวดล้อม
ซึ่งผู้เรียนแต่ละคน และแต่ละกลุ่ม
สามารถเข้าถึงเครื่องมือและแหล่งข้อมูลต่าง ๆ เพื่อกิจกรรมการเรียนรู้ส่วนบุคคลได้
ในการทำเช่นนี้ คุณไม่ต้องแยกเด็กออกจากเพื่อนร่วมชั้นที่เหลือ
แต่คุณกำลังให้เด็ก ได้เดินบนเส้นทางแห่งความสำเร็จทางการศึกษา
ตอนนี้พวกเขาอยู่ในช่วงเตรียมตัว เพราะเมื่อพวกเขาเข้ามหาวิทยาลัย
พวกเขาจะรู้ว่าต้องทำอะไร
ขอบคุณค่ะ
(เสียงปรบมือ)